गुजरात हाईकोर्ट ने 12 अप्रैल तक राज्य सरकार से जवाब मांगा था
Azan from loudspeaker banned in Gujarat, hearing on PIL today, लाउडस्पीकर से अजान पर बैन, PIL पर आज सुनवाई
मस्जिदों में लाउडस्पीकर से अजान पढ़ने पर बैन लगाने की मांग वाली याचिका पर आज गुजरात हाईकोर्ट में सुनवाई होगी। 14 मार्च को हुई पिछली सुनवाई में कोर्ट में इस मुद्दे पर राज्य सरकार से 12 अप्रैल तक जवाब मांगा था।
यह याचिका धम्रेंद्र प्रजापति ने दाखिल की थी। उन्होंने कहा कि पड़ोस में एक मस्जिद में दिन में पांच बार लाउड स्पीकर पर अजान होती है, जिससे मुझे असुविधा होती है। PIL में दावा किया गया था कि लाउड स्पीकर में अजान होने से ध्वनि प्रदूषण बढ़ता है। यह देश के नागरिकों के मौलिक अधिकारों का उल्लंघन है। उन्होंने कोर्ट में गुजरात की सभी मस्जिदों में लाउड स्पीकर पर अजान पढ़ने पर बैन लगाने की मांग की थी।
याचिका में इलाहाबाद HC के फैसले का भी जिक्र
याचिकाकर्ता ने याचिका में इलाहाबाद हाईकोर्ट के मई 2020 के उस फैसले का जिक्र किया है, जिसमें कहा गया था- अजान इस्लाम का अभिन्न अंग है, लेकिन लाउडस्पीकर या माइक्रोफोन अनिवार्य नहीं है।
बाद में धम्रेंद्र ने कोर्ट को बताया कि वे याचिका वापस लेना चाहता हैं, क्योंकि याचिका दाखिल करने के बाद से उन्हें धमकियां मिल रही हैं। इस पर बजरंग दल के नेता शक्तिसिंह जाला ने कोर्ट को बताया कि वे मुकदमें में शामिल होना चाहते हैं। मुख्य याचिकाकर्ता की गैरमौजूदगी में उन्हें केस में शामिल होने की अनुमित दी जाए।
3 मार्च 2023 को कार्यवाहक मुख्य न्यायाधीश एजे देसाई और जस्टिस बीरेन वैष्णव की बेंच ने शक्ति को PIL में शामिल होने की अनुमति दी थी।
सुप्रीम कोर्ट ने 2005 में लाउडस्पीकर बैन किया था
सुप्रीम कोर्ट ने जुलाई 2005 में ध्वनि प्रदूषण से हेल्थ की परेशानियों का हवाला देते हुए इमरजेंसी को छोड़कर रात 10 बजे से सुबह 6 बजे के बीच लाउडस्पीकर के इस्तेमाल पर प्रतिबंध लगा दिया था। इसके बाद अक्टूबर 2005 में कोर्ट ने कहा था कि लाउडस्पीकर को साल में 15 दिनों के लिए उत्सव पर आधी रात तक इस्तेमाल करने की अनुमति दी जा सकती है।
इससे जुड़ी अन्य खबरें भी पढ़ें...
अजान पर कर्नाटक के पूर्व डिप्टी CM का विवादित बयान, बोले- क्या अल्लाह बहरा है जो उन्हें बुलाने के लिए लाउडस्पीकर पर चिल्लाना पड़ता है
कर्नाटक में विधानसभा चुनाव से पहले लाउडस्पीकर को लेकर कर्नाटक के पूर्व डिप्टी CM और भाजपा नेता के एस ईश्वरप्पा ने विवादित बयान दिया है। मंगलुरु में सोमवार को ईश्वरप्पा ने कहा कि क्या अल्लाह बहरा है, जो उन्हें बुलाने के लिए लाउडस्पीकर पर चिल्लाना पड़ता है। अजान की आवाज से मुझे सिरदर्द होता है। पढ़ें पूरी खबर...